ddrg/super_eurlex huggingface dataset:
ET Euroopa Liidu Teataja C 355/4

Euroopa Kohtu (kolmas koda) 6. septembri 2012. aasta otsus (Finanzgericht Hamburg — Saksamaa eelotsusetaotlus) — Eurogate Distribution GmbH versus Hauptzollamt Hamburg-Stadt

(Kohtuasi C-28/11) (1)

(Ühenduse tolliseadustik - Määrus (EMÜ) nr 2913/92 - Artikli 204 lõike 1 punkt a - Tolliladustamisprotseduur - Tollivõla tekkimine teatava kohustuse täitmata jätmise korral - Kauba tollilaost väljaviimise kohta hilinenud laoarvestuskande tegemine)

2012/C 355/05

Kohtumenetluse keel: saksa

Eelotsusetaotluse esitanud kohus

Finanzgericht Hamburg

Põhikohtuasja pooled

Hageja: Eurogate Distribution GmbH

Kostja: Hauptzollamt Hamburg-Stadt

Ese

Eelotsusetaotlus — Finanzgericht Hamburg — Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik (EÜT L 302, lk 1; ELT eriväljaanne 02/04, lk 307) artikli 204 lõike 1 punkti a tõlgendamine — Kauba tollilaost väljaviimise kohta andmetöötlusprogrammi laoarvestuskande tegemisega hilinemine — Sellise rikkumise eest sanktsioonina tollivõla tekkimise lubatavus

Resolutsioon

Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik (muudetud Euroopa Parlamendi ja nõukogu 13. aprilli 2005. aasta määrusega (EÜ) nr 648/2005), artikli 204 lõike 1 punkti a tuleb tõlgendada nii, et ühendusevälise kauba puhul tekib kauba suhtes tollivõlg, kui on rikutud kohustust teha kauba tollilaost väljaviimise kohta laoarvestuskanne hiljemalt kauba väljaviimise hetkel, isegi kui see kaup reeksporditi.

(1) ELT C 238, 13.8.2011.
Euroopa Kohtu (kuues koda) 6. septembri 2012. aasta otsus (Hoge Raad der Nederlanden — Madalmaad eelotsusetaotlus) — Lowlands Design Holding BV versus Minister van Financiën

(Kohtuasi C-524/11) (1)

(Ühine tollitariifistik - Kombineeritud nomenklatuur - Tariifne klassifitseerimine - Magamiskotid imikutele ja väikelastele - Alamrubriigid 6209 20 00 või 6211 42 90)

(2012/C 331/19)

Kohtumenetluse keel: hollandi

Eelotsusetaotluse esitanud kohus

Hoge Raad der Nederlanden

Põhikohtuasja pooled

Kaebaja: Lowlands Design Holding BV

Vastustaja: Minister van Financiën

Ese

Eelotsusetaotlus — Hoge Raad der Nederlanden — Nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, lk 1; ELT eriväljaanne 02/02, lk 382) ja komisjoni 8. juuni 2007. aasta määruse (EÜ) nr 651/2007 teatavate kaupade klassifitseerimise kohta kombineeritud nomenklatuuris (ELT L 153, lk 3) I lisa tõlgendamine — Imiku- ja väikelaste magamiskotid

Resolutsioon

Nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta I lisas, mida on muudetud komisjoni 27. oktoobri 2005. aasta määrusega (EÜ) nr 1719/2005, sisalduvat kombineeritud nomenklatuuri tuleb tõlgendada nii, et niisugused imikute magamiskotid, nagu on vaidluse all põhikohtuasjas, tuleb klassifitseerida alamrubriiki 6209 20 00 kui „väikelaste [puuvillased] rõivad ja rõivamanused”, kui need on mõõtmete poolest sobivad lastele, kes ei ole pikemad kui 86 cm. Vastasel juhul tuleb need tooted klassifitseerida alamrubriiki 6211 42 90 kui „muud naiste- ja tüdrukuterõivad, puuvillased”.

(1) ELT C 25, 28.1.2011.
1.

Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (muudetud nõukogu 7. detsembri 2010. aasta direktiiviga 2010/88/EL) artikli 138 lõiget 1 tuleb tõlgendada nii, et nimetatud sättega ei ole vastuolus see, kui põhikohtuasjas käsitletavatel asjaoludel ei anta müüjale ühendusesisese tarnega seoses õigust maksuvabastusele, kui objektiivsetele asjaoludele tuginedes on tõendatud, et viimane ei täitnud tõendamise osas ette nähtud kohustusi või kui ta teadis või oleks pidanud teadma, et tema tehtud tehing on seotud soetaja poolt toime pandud pettusega ja kui ta ei ole võtnud kõiki võimalikke asjakohaseid meetmeid, et vältida enda osalemist nimetatud pettuses.
ET Euroopa Liidu Teataja C 355/5

Euroopa Kohtu (neljas koda) 6. septembri 2012. aasta otsus (Consiglio di Stato — Itaalia eelotsusetaotlus) — Pioneer Hi Bred Italia Srl versus Ministero delle Politiche Agricole, Alimentari e Forestali

(Kohtuasi C-36/11) (1)

(Põllumajandus - Geneetiliselt muundatud organismid - Direktiiv 2002/53/EÜ - Ühine põllumajandustaimesortide kataloog - Ühisesse kataloogi kantud geneetiliselt muundatud organismid - Määrus (EÜ) nr 1829/2003 - Artikkel 20 - Olemasolevad tooted - Direktiiv 2001/18/EÜ - Artikkel 26a - Meetmed geneetiliselt muundatud organismide muudesse toodetesse tahtmatu sattumise vältimiseks - Siseriiklikud meetmed, mis keelavad ühisesse kataloogi kantud ja olemasolevate toodetena lubatud geneetiliselt muundatud organismide kasvatamise seni, kuni ei ole võetud direktiivi 2001/18/EÜ artiklil 26a põhinevaid meetmeid)

2012/C 355/06

Kohtumenetluse keel: itaalia

Eelotsusetaotluse esitanud kohus

Consiglio di Stato

Põhikohtuasja pooled

Kaebuse esitaja: Pioneer Hi Bred Italia Srl

Vastustaja: Ministero delle Politiche Agricole, Alimentari e Forestali

Ese

Eelotsusetaotlus — Consiglio di Stato- Sezione Seconda — Euroopa Parlamendi ja nõukogu 12. märtsi 2001. aasta direktiivi 2001/18/EÜ geneetiliselt muundatud organismide tahtliku keskkonda viimise kohta ja nõukogu direktiivi 90/220/EMÜ kehtetuks tunnistamise kohta (EÜT 2001, L 106, lk 1; ELT eriväljaanne 15/06, lk 77) artiklite 16, 19, 22 ja 26a tõlgendamine — Nõukogu 13. juuni 2002. aasta direktiivi 2002/53/EÜ ühise põllumajandustaimesortide kataloogi kohta (ELT 2003, L 193, lk 1; ELT eriväljaanne 03/36, lk 281) artikli 16 tõlgendamine — Euroopa ühises põllumajandustaimesortide kataloogis loetletud GMO-de kasvatamiseks loa taotlemine — Pädeva ametiasutuse keeldumine põhjusel, et puuduvad seda valdkonda reguleerivad siseriiklikud õigusnormid.

Resolutsioon

Selliste geneetiliselt muundatud organismide nagu maisi MON 810 sortide kasvatamisele ei või kohaldada siseriiklikku loamenetlust, kui nende sortide kasutamine ja turustamine on lubatud Euroopa Parlamendi ja nõukogu 22. septembri 2003. aasta määruse (EÜ) nr 1829/2003 (geneetiliselt muundatud toidu ja sööda kohta) artikli 20 alusel ning kui need sordid on kantud nõukogu 13. juuni 2002. aasta direktiivis 2002/53/EÜ (ühise põllumajandustaimesortide kataloogi kohta, muudetud määrusega nr 1829/2003) ette nähtud ühisesse põllumajandustaimesortide kataloogi.

Euroopa Parlamendi ja nõukogu 12. märtsi 2001. aasta direktiivi 2001/18/EÜ (geneetiliselt muundatud organismide tahtliku keskkonda viimise kohta ja nõukogu direktiivi 90/220/EMÜ kehtetuks tunnistamise kohta, muudetud Euroopa Parlamendi ja nõukogu 11. märtsi 2008. aasta direktiiviga 2008/27/EÜ) artikkel 26a ei luba liikmesriigil üldiselt keelata selliste geneetiliselt muundatud organismide kasvatamist oma territooriumil seni, kuni ei ole võetud meetmeid geneetiliselt muundatud organismide muudesse kultuuridesse tahtmatu sattumise vältimiseks.

(1) ELT C 89, 19.3.2011.
ET Euroopa Liidu Teataja C 399/6

Euroopa Kohtu (neljas koda) 25. oktoobri 2012. aasta otsus (Cour de cassation — Belgia eelotsusetaotlus) — Déborah Prete versus Office national de l'emploi

(Kohtuasi C-367/11) (1)

(Isikute vaba liikumine - EÜ artikkel 39 - Ühe liikmesriigi kodanik, kes otsib tööd teises liikmesriigis - Võrdne kohtlemine - Ootetoetus noortele, kes otsivad oma esimest töökohta - Toetuse määramine tingimusel, et on läbitud vähemalt kuus aastat kestvad õpingud vastuvõtvas liikmesriigis)

2012/C 399/08

Kohtumenetluse keel: prantsuse

Eelotsusetaotluse esitanud kohus

Cour de cassation

Põhikohtuasja pooled

Hageja: Déborah Prete

Kostja: Office national de l'emploi

Ese

Eelotsusetaotlus — Cour de cassation (Belgia) — EÜ artiklite 12, 17, 18 ja 39 (nüüd ELTL artiklid 18, 20, 21 ja 45) — Ootetoetus noore töötaja puhul, kes otsib oma esimest töökohta — Toetuse määramine sõltub vähemalt kuus aastat kestvate õpingute läbimisest asjaomase liikmesriigi haridusasutuses — Toetuse andmisest keeldumine teise liikmesriigi kodanikule, kes on keskkooliõpingud läbinud selles teises riigis, ainult seetõttu, et eespool nimetatud tingimus on täitmata — Asjaolud, mida tuleb arvesse võtta, et hinnata noore töötaja sidet siseriikliku tööturuga

Resolutsioon

EÜ artikliga 39 on vastuolus selline siseriiklik õigusnorm, nagu on kõne all põhikohtuasjas, mis seab õiguse saada ootetoetust, mis määratakse noortele, kes otsivad oma esimest töökohta, sõltuvusse tingimusest, et asjaomane isik on vähemalt kuus aastat õppinud vastuvõtva liikmesriigi haridusasutuses, kui nimetatud tingimus ei võimalda arvesse võtta teisi olulisi asjaolusid, mis võiksid tõendada reaalse sideme olemasolu toetuse taotleja ja kõnealuse geograafilise tööturu vahel, ning sellest tulenevalt läheb see tingimus kaugemale, kui selle sättega taotletava eesmärgi saavutamiseks vajalik, milleks on tagada sellise seose olemasolu.

(1) ELT C 282, 24.09.2011.
ET Euroopa Liidu Teataja C 399/7

Euroopa Kohtu (kuues koda) 25. oktoobri 2012. aasta otsus (Naczelny Sąd Administracyjny — Poola eelotsusetaotlus) — Maria Kozak versus Dyrektor Izby Skarbowej w Lublinie

(Kohtuasi C-557/11) (1)

(Käibemaks - Direktiiv 2006/112/EÜ - Artiklid 306–310 - Reisibüroode erikord - Transporditeenus, mida osutab reisibüroo enda nimel tegutsedes - Mõiste „üks teenus” - Artikkel 98 - Vähendatud käibemaksumäär)

2012/C 399/11

Kohtumenetluse keel: poola

Eelotsusetaotluse esitanud kohus

Naczelny Sąd Administracyjny

Põhikohtuasja pooled

Hageja: Maria Kozak

Kostja: Dyrektor Izby Skarbowej w Lublinie

Ese

Eelotsusetaotlus — Naczelny Sąd Administracyjny — Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (ELT L 347, lk 1), artiklite 306–310 ning artikli 98 tõlgendamine koostoimes III lisa punktiga 5 — Reisibüroode maksustamise erikorra kohaldamisala — Keeldumine kohaldada veoteenuse suhtes kehtivat vähendatud käibemaksumäära sellisele veoteenusele, mida reisibüroo osutab enda nimel pakettreisiteenuse raames — Ühtse teenusena kvalifitseerimine.

Resolutsioon

Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikleid 306–310 tuleb tõlgendada nii, et kui reisibüroo osutab reisijale nimetatud sätete kohase kindlaksmääratud hinnaga turismiteenuse raames ise reisijale transporditeenust, mis on üks osa turismiteenusest, siis kohaldatakse sellele teenusele ühist käibemaksukorda, eeskätt maksumäära osas, ja mitte reisibüroode tegevusele kohaldatavat käibemaksuga maksustamise erikorda. Kui liikmesriigid on selle direktiivi artikli 98 kohaselt kehtestanud transporditeenustele vähendatud käibemaksumäära, kuulub vähendatud määr kohaldamisele kõnealusele teenusele.

(1) ELT C 25, 28.1.2012.
ET Euroopa Liidu Teataja C 379/7

Euroopa Kohtu (kolmas koda) 18. oktoobri 2012. aasta otsus (Court of Appeal’i (England & Wales) (Civil Division) eelotsusetaotlus — Ühendkuningriik) — Football Dataco Ltd, Scottish Premier League Ltd, Scottish Football League, PA Sport UK Ltd versus Sportradar GmbH, Sportradar AG

(Kohtuasi C-173/11) (1)

(Direktiiv 96/9/EÜ - Andmebaaside õiguskaitse - Artikkel 7 - Sui generis õigus - Andmebaas jalgpalli meistrivõistluste käimasolevate mängude kohta - Mõiste „taaskasutamine” - Taaskasutamise toimingu asukoht)

2012/C 379/12

Kohtumenetluse keel: inglise

Eelotsusetaotluse esitanud kohus

Court of Appeal (England & Wales) (Civil Division)

Põhikohtuasja pooled

Hagejad: Football Dataco Ltd, Scottish Premier League Ltd, Scottish Football League, PA Sport UK Ltd

Kostjad: Sportradar GmbH, Sportradar AG

Ese

Eelotsusetaotlus — Court of Appeal (England & Wales) (Civil Division) — Euroopa Parlamendi ja nõukogu 11. märtsi 1996. aasta direktiivi 96/9/EÜ andmebaaside õiguskaitse kohta (EÜT L 77, lk 20), eelkõige artikli 7 tõlgendamine — Andmebaasi looja õigus keelata andmebaasi sisu osast väljavõtte tegemine ja/või selle taaskasutamine — Mõisted „väljavõtte tegemine” ja „taaskasutamine” (direktiivi artikli 7 lõige 2) — Andmebaas, mis sisaldab teavet toimuvate jalgpallimatšide kohta („Football Live”)

Resolutsioon

Euroopa Parlamendi ja nõukogu 11. märtsi 1996. aasta direktiivi 96/9/EÜ andmebaaside õiguskaitse kohta artiklit 7 tuleb tõlgendada nii, et kui isik laadib eelnevalt sama direktiivi järgse sui generis õigusega kaitstud andmebaasist andmeid ja saadab need seejärel liikmesriigis A asuva veebiserveri abil liikmesriigis B asuva isiku päringu alusel tema arvutisse, nii et need salvestatakse selle arvuti mällu ja kuvatakse selle ekraanil, siis on andmed saatnud isik toime pannud nende andmete „taaskasutamise”. Tuleb järeldada, et see toiming leiab aset liikmesriigis B tingimata siis, kui esinevad kaudsed tõendid, mis võimaldavad järeldada, et see toiming väljendab toimingut tegeva isiku kavatsust suunata oma tegevus viimati mainitud liikmesriigi üldsusele; seda peab aga hindama siseriiklik kohus.

(1) ELT C 194, 2.7.2011.
ET Euroopa Liidu Teataja C 379/9

Euroopa Kohtu (kolmas koda) 18. oktoobri 2012. aasta otsus (Administrativen sad-Varna (Bulgaaria) eelotsusetaotlus) — TETS Haskovo AD versus Direktor na Direktsia „Obzhalvane i upravlenie na izpalnenieto” — Varna pri Tsentralno upravlenie na Natsionalnata agentsia za prihodite

(Kohtuasi C-234/11) (1)

(Maksustamine - Käibemaks - Mahaarvamisõigus - Mitterahaline sissemakse - Kinnisasjade hävimine - Uued ehitised - Korrigeerimine)

2012/C 379/14

Kohtumenetluse keel: bulgaaria

Eelotsusetaotluse esitanud kohus

Administrativen sad — Varna

Põhikohtuasja pooled

Hageja: TETS Haskovo AD

Kostja: Direktor na Direktsia „Obzhalvane I upravlenie na izpalnenieto” — Varna pri Tsentralno upravlenie na Natsionalnata agentsia za prihodite

Ese

Eelotsusetaotlus — Administrativen Sad-Varna — Vara omandamisel maha arvatud sisendkäibemaksu korrigeerimise tingimused — Siseriiklikud õigusnormid, mis näevad ette sisendkäibemaksu mahaarvamise korrigeerimise vara hävimise juhtudel — Ehitiste kompleksi lammutamine üksnes selleks, et rajada nende asemele uus moodne ehitiste kompleks, mis täidab sama otstarvet nagu lammutatud kompleks ning mille eesmärk on sisendkäibemaksu mahaarvamise õiguse andvate tehingute tegemine

Resolutsioon

Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikli 185 lõiget 1 tuleb tõlgendada nii, et energia tootmiseks mõeldud mitme sellise hoone lammutamist, nagu on arutusel põhikohtuasjas, ja nende asendamist moodsamate hoonetega, millel on sama kasutusotstarve, ei saa käsitada sisendkäibemaksuna mahaarvatud summa kindlaksmääramisel kasutatud tegurite muutumisena, mis toimus pärast käibedeklaratsiooni esitamist, ja seetõttu ei too see endaga kaasa kohustust seda mahaarvamist korrigeerida.

(1) ELT C 232, 6.8.2011.
1.

Kuna Tšehhi Vabariik lubab müüa pomazánkové máslo’t (määrdevõi) nimetuse „máslo” („või”) all ka siis, kui selle toote piimarasvasisaldus on alla 80 % ning veesisaldus ja rasvata piima kuivainesisaldus ületavad vastavalt 16 % ja 2 %, siis on ta rikkunud kohustusi, mis tulenevad nõukogu 22. oktoobri 2007. aasta määruse (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), artiklist 115 koostoimes sama määruse XV lisa I punkti lõike 2 esimese ja teise lõiguga ning selle lisa liite A osa punktidega 1 ja 4.
ET Euroopa Liidu Teataja C 379/12

Euroopa Kohtu (kolmas koda) 18. oktoobri 2012. aasta otsus (Augstākās tiesas Senātsi (Läti) eelotsusetaotlus) — Mednis SIA versus Valsts ieņēmumu dienests

(Kohtuasi C-525/11) (1)

(Käibemaks - Direktiiv 2006/112/EÜ - Artikkel 183 - Käibemaksu enammakse tagastamise kord - Siseriiklikud õigusnormid, mille kohaselt pikendatakse ühe osa enammakstud käibemaksu tagastamise tähtaega, kuni on läbi vaadatud maksukohustuslase iga-aastane deklaratsioon - Neutraalse maksustamise ja proportsionaalsuse põhimõte)

2012/C 379/19

Kohtumenetluse keel: läti

Eelotsusetaotluse esitanud kohus

Augstākās tiesas Senāts

Põhikohtuasja pooled

Hageja: Mednis SIA

Kostja: Valsts ieņēmumu dienests

Ese

Eelotsusetaotlus — Augstākās tiesas Senāts — Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (ELT L 347, lk 1), artikli 183 tõlgendamine — Sisendkäibemaksu mahaarvamine — Enammakstud käibemaksu igakuist tagastamist piiravad siseriiklikud õigusnormid — Enammakstud käibemaksu selle osa tagastamise edasilükkamine, mis ületab 18 % vastavatel kuuarvestuslikel maksustamisperioodidel tehtud maksustatavate tehingute koguväärtusest, kuni iga-aastase maksudeklaratsiooni esitamiseni.

Resolutsioon

Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artiklit 183 tuleb tõlgendada nii, et see ei luba liikmesriigi maksuhalduril konkreetset analüüsi tegemata, ainult matemaatilise arvutuse põhjal pikendada maksustamisperioodil tekkinud enammakstud maksu osa tagastamise tähtaega, kuni maksuhaldur on läbi vaadanud iga aastase deklaratsiooni.

(1) ELT C 6, 7.1.2012.
ET Euroopa Liidu Teataja C 379/9

Euroopa Kohtu (kuues koda) 18. oktoobri 2012. aasta otsus (Consiglio di Stato — Itaalia eelotsusetaotlus) — Rosanna Valenza (C-302/11 ja C-304/11), Maria Laura Altavista (C-303/11), Laura Marsella, Simonetta Schettini, Sabrina Tomassini (C-305/11) versus Autorità Garante della Concorrenza e del Mercato

(Liidetud kohtuasjad C-302/11–C-305/11) (1)

(Sotsiaalpoliitika - Direktiiv 1999/70/EÜ - Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepe tähtajalise töö kohta - Klausel 4 - Tähtajalised töölepingud avalikus sektoris - Siseriiklik konkurentsiamet - Stabiliseerimismenetlus - Tähtajaliste töötajate töölevõtmine alaliste ametnikena ilma avalikku konkurssi korraldamata - Teenistusstaaži kindlaksmääramine - Tähtajalise töölepingu alusel töötatud ajavahemike täielik arvestamata jätmine - Diskrimineerimiskeelu põhimõte)

2012/C 379/15

Kohtumenetluse keel: itaalia

Eelotsusetaotluse esitanud kohus

Consiglio di Stato

Põhikohtuasja pooled

Hagejad: Rosanna Valenza (C-302/11 ja C-304/11), Maria Laura Altavista (C-303/11), Laura Marsella, Simonetta Schettini, Sabrina Tomassini (C-305/11)

Kostja: Autorità Garante della Concorrenza e del Mercato

Ese

Eelotsusetaotlus — Consiglio di Stato — Nõukogu 28. juuni 1999. aasta direktiivi 1999/70/EÜ, milles käsitletakse Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta (ELT L 175, lk 43; ELT eriväljaanne 05/03, lk 368) lisa klauslite 4 ja 5 tõlgendamine — Siseriiklikud õigusnormid, mis näevad (erandina põhimõttest, et avalikku teenistusse võetakse avaliku konkursi alusel) ametiasutusele ette võimaluse sõlmida tähtajatu tööleping töötajaga, kes juba töötab selles asutuses tähtajalise lepingu alusel — Varasema tähtajalise lepingu alusel omandatud staaži arvesse võtmata jätmine isegi juhul, kui töösuhe jätkub katkestuseta.

Resolutsioon

Nõukogu 28. juuni 1999. aasta direktiivi 1999/70/EÜ, milles käsitletakse Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta, lisas toodud 18. märtsil 1999 sõlmitud tähtajalist tööd käsitleva raamkokkuleppe klauslit 4 tuleb tõlgendada nii, et sellega on vastuolus niisugused siseriiklikud normid, nagu on kõne all põhikohtuasjas, mis välistavad täielikult, et tähtajalise töötaja töölevõtmisel koosseisulise ametnikuna tema töösuhte stabiliseerimise menetluse raames võidaks tema staaži kindlaksmääramisel arvestada sama ameti heaks tähtajaliselt töötatud ajavahemikke, välja arvatud juhul, kui välistamist õigustavad „objektiivsed põhjused” raamkokkuleppe kõnealuse klausli punkti 1 ja/või punkti 4 tähenduses. Üksnes asjaolu, et tähtajalisel töötajal täitus see teenistusaeg tähtajalise töölepingu või töösuhte alusel, ei kujuta endast niisugust objektiivset põhjust.

(1) ELT C 252, 27.8.2011.
2.

Liidu õigust tuleb tõlgendada nii, et sellega on vastuolus liikmesriigi normistik, mille kohaselt saab põhikohtuasjas käsitletava taolise haldusmenetluse —, mille tulemusena kehtestati riigi territooriumilt lahkumise keeld, mida ei ole kohtulikult vaidlustatud ja mis on jõustunud — juhul, kui see keeld on ilmselgelt vastuolus liidu õigusega, uuendada vaid niisugustel tingimustel nagu on ammendavalt sätestatud haldusmenetluse seadustiku (Administrativnoprotsesualen kodeks) artiklis 99, ja seda hoolimata sellest, et see keeld avaldab adressaadi suhtes jätkuvalt õiguslikke tagajärgi.
4.

Sellistel asjaoludel, nagu on kõne all põhikohtuasjas, tuleb määruse nr 2988/95 artikli 2 lõiget 2 tõlgendada nii, et selleks, et määrata karistus selle tähtaja ületamise eest, mis määruse nr 360/95 sätete kohaselt toimunud pakkumismenetluses saadud alkoholikoguste Brasiiliasse eksportimiseks on määratud, peavad siseriiklikud ametiasutused kohaldama määruse nr 360/95 artikli 5 lõikes 5 sätestatud karistust, mitte määruse nr 1623/2000 artikli 91 lõikes 12 sätestatud karistust.
2.

Määruse nr 320/2006, muudetud määrusega nr 1261/2007, artikli 4a lõiget 1 tuleb tõlgendada nii, et kasvataja ühepoolne kohustus lõpetada turustusaastal 2008/2009 teatud koguse suhkrupeedi tarnimine ei too iseenesest kaasa seda, et tema lepingulisi kohustusi suhkruettevõtja suhtes ei saa kohaldada.
ET Euroopa Liidu Teataja C 9/13

Euroopa Kohtu (teine koda) 15. novembri 2012. aasta otsus (Bundesfinanzhof — Saksamaa eelotsusetaotlus) — Finanzamt Steglitz versus Ines Zimmermann

(Kohtuasi C-174/11) (1)

(Kuues käibemaksudirektiiv - Maksuvabastused - Artikli 13 A osa lõike 1 punkt g ja lõige 2 - Otseselt hoolekande ja sotsiaalkindlustusega seotud teenused, mida osutavad avalik-õiguslikud organisatsioonid või teised heategevana tunnustatud organisatsioonid - Tunnustamine - Tingimused, mida ei kohaldata muudele organisatsioonidele kui avalik-õiguslikud organisatsoonid - Liikmesriikide kaalutlusõigus - Piirid - Neutraalse maksustamise põhimõte)

2013/C 9/18

Kohtumenetluse keel: saksa

Eelotsusetaotluse esitanud kohus

Bundesfinanzhof

Põhikohtuasja pooled

Hageja: Finanzamt Steglitz

Kostja: Ines Zimmermann

Ese

Eelotsusetaotlus — Bundesfinanzhof — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 13 A osa lõike 1 punkti g ja lõike 2 punkti a tõlgendamine — Selliste hoolekande ja sotsiaalkindlustusega seotud teenuste maksuvabastus, mida osutavad avalik-õiguslikud organisatsioonid või teised heategevana tunnustatud organisatsioonid — Siseriiklikud õigusnormid, mis seavad teatud tingimused ambulatoorsete hooldusteenuste maksuvabastusele, kuid mida ei saa kohaldada juhul, kui kõnealuseid teenuseid osutavad teatud liikmesriigi poolt tunnustatud ühendused või viimaste liikmed.

Resolutsioon

Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artikli 13 A osa lõike 1 punktiga g, tõlgendatuna neutraalse maksustamise põhimõtte kohaselt, on vastuolus see, et äriettevõtjate poolt osutatud ambulatoorsete hooldusteenuste käibemaksust vabastamisele kehtib selline tingimus, nagu on kõne all põhikohtuasjas, mille kohaselt peab hoolekandeteenuste kulud eelneval kalendriaastal olema vähemalt 2/3 juhtudest täielikult või suures osas hüvitanud seaduse alusel loodud sotsiaalkindlustus- või sotsiaalabiasutus, kui see tingimus ei taga võrdset kohtlemist muude kui avalik-õiguslike organisatsioonide heategevana tunnustamisel selle sätte tähenduses.

(1) ELT C 226, 30.7.2011.